**Výročná správa Strediska Evanjelickej DIAKONIE, Diakonické centrum Sučany, Partizánska 579/25, 038 52 Sučany**

**za rok 2019**

**V Sučanoch, dňa 27. 03. 2020**

**Vypracovali: Viera Masničáková Podpis:**

 **Mgr. Monika Kalafutová Podpis:**

**Schválil: Mgr. Denisa Dučová Podpis:**

**1.IDENTIFIKAČNÉ ÚDAJE STREDISKA EVANJELICKEJ DIAKONIE**

* 1. Názov organizácie: Stredisko Evanjelickej DIAKONIE, Diakonické centrum Sučany
	2. Sídlo organizácie: Partizánska 579/25, 038 52 Sučany
	3. Telefón organizácie: 043/4241900
	4. E-mail organizácie: riaditel@sedsucany.sk
	5. Webové sídlo organizácie: www.sedsucany.sk
	6. Zriaďovateľ Strediska Evanjelickej DIAKONIE: Evanjelická Diakonia ECAV na Slovensku
	7. Meno, priezvisko a titul členov Správne rady s uvedením predsedu:

Predseda Správnej rady: Ľudovít Chalúpka

Členovia Správnej rady: PhDr. Szilvia Buzalová

Mgr. Monika Kalafutová

Ing. Anežka Bugáňová

MUDr. Iveta Trnovská

* 1. Meno, priezvisko a titul Správcu strediska:

PhDr. Lenka Taškárová do 23. 06. 2019

Mgr. Denisa Dučová od 24. 06. 2019

* 1. Meno, priezvisko a titul Riaditeľa zariadenia:

PhDr. Lenka Taškárová do 05. 06. 2019

Mgr. Denisa Dučová od 06. 06. 2019

**2. SOCIÁLNE SLUŽBY**

* 1. Prehľad o poskytovanej sociálnej službe a o inom predmete činnosti alebo podnikania vykonávanom v kalendárnom roku 2019
		1. Počet prijímateľov sociálnej služby spolu a v členení podľa druhu a formy sociálnej služby.
		2. Počet prijímateľov sociálnej služby (pss) podľa veku, mobility a stupňa odkázanosti

|  |  |  |  |  |
| --- | --- | --- | --- | --- |
| ZARIADENIE PRE SENIOROV | k 31.3.2019 | k 30.6.2019 | k 30.9.2019 | k 31.12.2019 |
| Priemerný vek pss | 85 | 84 | 85 | 84 |
| Počet mobilných pss | 8 | 8 | 7 | 7 |
| Počet čiastočne imobilných pss | 6 | 7 | 8 | 10 |
| Počet imobilných pss | 11 | 10 | 9 | 8 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 10 | 9 | 7 | 8 |
| Počet pss so stupňom odkázanosti VI. | 15 | 16 | 17 | 17 |

|  |  |  |  |  |
| --- | --- | --- | --- | --- |
| ŠPECIALIZOVANÉ ZARIADENIE | k 31.3.2019 | k 30.6.2019 | k 30.9.2019 | k 31.12.2019 |
| Priemerný vek pss | 83 | 81 | 81 | 81 |
| Počet mobilných pss | 10 | 10 | 10 | 10 |
| Počet čiastočne imobilných pss | 5 | 6 | 7 | 6 |
| Počet imobilných pss | 7 | 5 | 5 | 6 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 1 | 1 | 1 | 1 |
| Počet pss so stupňom odkázanosti VI. | 21 | 20 | 21 | 21 |

|  |  |  |  |  |
| --- | --- | --- | --- | --- |
| DOMOV SOCIÁLNYCH SLUŽIEB | k 31.3.2019 | k 30.6.2019 | k 30.9.2019 | k 31.12.2019 |
| Priemerný vek pss | 66 | 66 | 66 | 66 |
| Počet mobilných pss | 2 | 2 | 2 | 2 |
| Počet čiastočne imobilných pss | 1 | 1 | 1 | 1 |
| Počet imobilných pss | 0 | 0 | 0 | 0 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 0 | 0 | 0 | 0 |
| Počet pss so stupňom odkázanosti VI. | 3 | 3 | 3 | 3 |

* + 1. Stav zamestnancov k 31.3.2019, 30.6.2019, 30.9.2019 a k 31.12.2019, v členení aj podľa maximálneho počtu prijímateľov sociálnej služby na jedného zamestnanca a minimálneho percentuálneho podielu odborných zamestnancov na celkovom počte zamestnancov.

**Stav zamestnancov k 31. 03. 2019** **Stav zamestnancov k 30. 06. 2019**

ŠZ – 13,06 zamestnanca ŠZ – 12,89 zamestnanca

ZPS – 14,85 zamestnanca ZPS – 14,65 zamestnanca

DSS – 1,78 zamestnanca DSS – 1,76 zamestnanca

**Stav zamestnancov k 30. 09. 2019** **Stav zamestnancov k 31. 12. 2019**

ŠZ – 12,1 zamestnanca ŠZ – 12,90 zamestnanca

ZPS – 13,8 zamestnanca ZPS – 14,70 zamestnanca

DSS – 1,66 zamestnanca DSS – 1,76 zamestnanca

|  |  |  |  |  |  |
| --- | --- | --- | --- | --- | --- |
| Druh zariadenia sociálnej služby | Kapacita  | Maximálny počet pss na jedného zamestnanca podľa zákona | Skutočný maximálny počet pss na jedného zamestnanca k 31.12.2019 | Percentuálny podiel odborných zamestnancov na celkovom počte zamestnancov podľa zákona | Skutočný percentuálny podiel odborných zamestnancov na celkovom počte zamestnancov k 31.12.2019 |
| ŠZ | 22 | 1,30 | 0,58 | 65% | 65% |
| ZPS | 25 | 2,00 | 0,58 | 52% | 55% |
| DSS | 3 | 2,30 | 0,58 | 60% | 62% |

* + 1. Popis spôsobu, akým zariadenie poskytuje sociálnu starostlivosť. Realizované činnosti a aktivity v členení:
* práca s prijímateľmi sociálnej služby,
* práca s rodinnými príslušníkmi,
* práca s komunitou,
* misia.

Sociálna práca v SED Sučany vychádzala počas uplynulého roka 2019 z vytvárania rovnováhy medzi potrebami klientov a možnosťami prostredia, v ktorom sa nachádza. Smerovala k budovaniu vzťahov založených na vzájomnej dôvere klientov a zamestnancov zariadenia SED. Klientov sme aktívne počúvali, pozorovali a tým aj zisťovali ich životné skúsenosti dodržiavali sme slušnosť, ústretovosť, rešpekt a predovšetkým úctu. Klient potrebuje cítiť dôveru, nadobudnúť pocit, že je užitočný aj napriek svojmu postihnutiu, či obmedzeniu. Personál sociálneho a zdravotného úseku sa snažil vytvárať obyvateľom rodinnú atmosféru ako predpoklad rýchlej sociálnej adaptácie a zároveň spríjemnenie procesu starnutia klientov v zariadení.

Počas roka sa kládol dôraz na aktivizáciu a terapiu, ktorá sa uplatňuje pri individuálnych ako aj skupinových stretnutiach.

V ranných hodinách prebiehalo pohybové cvičenie, pri ktorom sme využívali rôzne pomôcky (napr. loptičky, vrkoče, šatky a vrecúška). Precvičovali sme najmä horné a dolné končatiny, krčnú a hrudnú chrbticu. Uvedomujeme si, že pravidelná telesná činnosť má pozitívny vplyv na telesnú výkonnosť a je prínosom pre celkovú pohodu klientov. Pomáha pri zachovaní ich sebestačnosti a nezávislosti od druhej osoby. V priaznivom počasí sme preto s niektorými klientmi praktizovali prechádzky v blízkom okolí zariadenia.

V dopoludňajších hodinách pokračovala práca s klientom skupinovou aktivizáciou, ktorá vychádza z naplánovaných mesačných aktivít, prihliadajúc na aktuálny stav a možností každého klienta.

Pri práci s klientom sa využívali nasledovné techniky, aktivity a činnosti:

* prvky hudby ( tlieskanie, spievanie piesní, relaxácia pri hudbe a aromalampách)
* rôzne výtvarné techniky (vyfarbovanie obrázkov, ľudových ornamentov, záložiek, modelovanie z papierovej hmoty, klovatinová technika, otláčanie, ...).
* pracovnej činnosti (práca s levanduľou, lúskanie orechov a fazule, čistenie, krájanie a sušenie jabĺčok, pečenie, spracovávanie novinového papiera, šitie levanduľových srdiečok, háčkovanie drobných kvietkov, šitie dekoratívnych tekvičiek, lámanie brezových konárikov, dekoračné sovičky z borovicových šušiek)
* kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Niekedy prebieha písomne - formou pripravených pracovných listov.
* biblioterapia (počúvanie povestí o slovenských hradoch, počúvanie biblických príbehov z CD, sledovanie dokumentov z cyklu Slovenské hrady, Krásy Slovenska, či známych rozprávok).
* reminiscencia (boli to najmä stretnutia zamerané na spomínanie prostredníctvom starých fotografií, reminiscenčných kartičiek, sledovaním a postupným oživením si zvykov a tradícií, ktoré sa spájajú so sviatkami, náboženstvom, či jednotlivými územiami Slovenska. Urobili sme si aj čajové posedenie, ktoré sme spojili s príjemnou ochutnávkou.
* vianočné trhy - výsledky kreatívnej skupinovej práce s klientmi boli v predvianočnom období vystavené vo vestibule zariadenia, kde si ich príbuzní, priatelia a známi mohli zakúpiť za dobrovoľný príspevok.
* kultúrny program, v priebehu roka bolo zorganizovaných niekoľko aktivít v zariadení a bola poskytnutá možnosť zúčastňovať sa na podujatiach organizovaných obcou Sučany, Základnou školou Sučany, Cirkevným zborom Sučany a Martin a Občianskym združením Sučianka.

**24. 05. 2019** – prišli obohatiť našich klientov a prevažne naše klientky žiaci Základnej školy Slovenského národného povstania v Sučanoch. S pani učiteľkami si pripravili veľmi bohaté pásmo, ktoré bolo naplnené recitáciou básní, spevom piesní a tiež  tancom. Navštívili nás, aby vzdali úctu všetkým mamám, starým i prastarým mamám, ktoré sú v radoch našich klientov. Publikum ocenilo toto krásne vystúpenie nielen potleskom a úprimným dojatím, ale svoju vďačnosť klienti prejavili i malým darčekom v podobe veselých papierových motýlikov so sladkými drobnými cukríkmi, ktoré pre deti s láskou vyrobili.

**30. 07. 2019** – nám svojím vystúpením prišli spríjemniť deň členovia obecného spevokolu Sučianka. Navštívili nás spolu s novým pánom starostom Martinom Rybárom, ktorí sa klientom predstavil a krátko i prihovoril. Kultúrne vystúpenie klientov rozveselilo až tak, že sa niektorí pridali k ich spevu a oživili svoje prežité mladé radostné časy.

**18. 10. 2019** – desiaty mesiac roka - mesiac október - je v spoločenskom povedomí vnímaní ako mesiac, ktorý je venovaný úcte k starším. Úcte k tým, ktorí sa možno každý deň vzdávali radostí, ktoré im život ponúkal, aby robili šťastnejších nás mladších. Stredisko Evanjelickej Diakonie v Sučanoch sa nachádza v blízkosti základnej školy. Žiaci 4. ročníka nás navštívili aj v tomto období a pri tejto príležitosti v piatok 18. októbra. Opäť si pripravili bohatý dynamický a pestrý program zložení z básní, piesní i tanca. Bol to krásny zážitok, ktorý splnil svoj účel a klienti odchádzali veľmi príjemne potešení na svoje izby.

**19. 12. 2019** – nás navštívili žiaci 3. až 9. ročníka Základnej školy Slovenského národného povstania v Sučanoch, ktorí prišli s vianočným hudobným pásmom sprevádzaným hovoreným slovom. Spoločne s nimi nás navštívil aj zborový brat farár, ktorý sa v krátkosti klientom prihovoril. Niektorí spomedzi žiakov boli po skončení programu koledovať na izby imobilných klientov, ktorí sa programu nemohli zúčastniť. Klienti boli obdarovaní balíčkom medovníčkov, ktoré upiekli rodiny v cirkevnom zbore v Sučanoch.

### 23. 12. 2019 – predvianočné obdobie sme ukončili návštevou skautov zo Sučian, ktorí patria do skautského zboru Lišiak Vrútky. Aj tento rok priniesli našim klientom a zamestnancom čarovné posolstvo Betlehemského svetla – svetla pokoja a mieru, ktoré je jednoduchým a krásnym symbolom, aby sme sa snažili budovať pokoj a mier aj v našich životoch a v našom okolí. Skauti v krátkosti oboznámili klientov s históriou a tiež s distribúciou šírenia tohto svetla po Slovensku a potom zapálili pripravené sviečky. A tak sme sa tento rok zapojili do tej nekonečnej reťaze svetla, vychádzajúcej z miesta narodenia Ježiša Krista.

* duchovný program – veľkou duchovnou podporou pre všetkých bola spolupráca s Cirkevným zborom ECAV v Sučanoch. Jedenkrát do mesiaca sa konali služby Božie, jedenkrát biblická hodina. Veriacim rímsko-katolíckeho vierovyznania bola poskytnutá možnosť zúčastniť sa jedenkrát v mesiaci svätej omše.

V popoludňajších hodinách prebiehala individuálna práca za podmienok, ktoré klientovi najviac vyhovujú. Pri priamom kontakte s klientom sa využívali prvky aktivizácie. V rámci individuálnej práce s klientom sa vo veľkej miere využíval rozhovor. Súčasťou individuálneho prístupu sú metódy validácie podľa Naomi Feil. Jej jednoduché techniky ako empatické počúvanie, spomínanie na minulosť, dotyk, hudba a pod. pomáhajú udržať ducha starnúceho človeka, vytvoriť znovu pocit dôstojnosti a akceptovať ich hľadisko reality. Uznanie jedinečnosti každej osobnosti a prístup bez predsudkov a stereotypov sú zas potrebné pri vypracovávaní, realizácii a vyhodnocovaní „individuálnych plánov“, v ktorých sme aj v roku 2019 pokračovali. Všetky skupinové aj individuálne stretnutia sú po ich skončení spracovávané a zdokumentované.

Súčasťou práce s klientom boli i pravidelné nákupy, ktoré sa pre klientov realizovali väčšinou raz do mesiaca. Nakupoval sa im tovar podľa aktuálnych požiadaviek, väčšinou potraviny ako sladkosti, nápoje alebo drogéria.

**3. EKONOMICKÉ UKAZOVATELE**

* 1. Ročná účtovná závierka je priložená k tejto správe a zhodnotenie základných údajov v nej obsiahnutých sa nachádza v poznámkach.
	2. Výrok audítora je prílohou správy.
	3. Prehľad príjmov a výdavkov.
	4. Prehľad príjmov v členení podľa zdrojov.

**Príjmy: 696 622,27 EUR**

Príspevky od VUC: 57 751,65 EUR

MPSVaR: 292 032,00 EUR

2% z daní: 1 874,55 EUR

Nájomné: 17 165,25 EUR

Energie od nájomníkov: 8 608,50 EUR

Poplatky za sociálnu službu: 300 631,56 EUR

Sponzorské: 1 750,00 EUR

Odpis darovanej budovy: 17 135,00 EUR

Zúčtovanie rezerv: 120,27 EUR

**Náklady spolu: 652 897,94 EUR**

z toho najvyššie:

- materiál 112 124,76 EUR

- spotreba energie 38 270,11 EUR

- opravy 13 533,82 EUR

- cestovné 590,29 EUR

- služby 20 095,41 EUR

- mzdové náklady 315 918,30 EUR

- odvody 103 855,60 EUR

- ostatné soc. náklady 16 106,22 EUR

- odpisy 24 527,91 EUR

3.5 Stav a pohyb majetku a záväzkov.

Organizácia vlastní budovu v hodnote 780 402,20 EUR, oprávky 364 940,53 EUR,

netto 415 461,67 EUR. Ďalej sa v majetku nachádza automobil Volkswagen Turan v nadobúdacej hodnote 7 100,00 EUR, ktorý je už celý odpísaný. V majetku sa nachádzajú polohovateľné postele, EKG, zdviháky.

3.6 Ekonomicky oprávnené náklady na jedného prijímateľa sociálnej služby podľa druhu poskytovateľa sociálnej služby na kalendárny rok. EON za jednotlivé zariadenia:

– ŠZ – 1 043,83 EUR

– DSS – 977,83 EUR

– ZPS – 923,50 EUR.

3.7 Priemerná výška mesačnej úhrady je 501,05 EUR.

3.8 Účty a ich stav k 31.3.2019, 30.6.2019, 30.9.2019 a k 31.12.2019, ktoré organizácia vedie. Komentár k skutočnému čerpaniu účtov vedených v banke.

 Organizácia má zriadené 3 účty. Na účet číslo 2629026530/1100 nám MPSVaR uhrádzalo finančné prostriedky, ktoré sa zmluvne zaviazalo poskytnúť. Z tohto účtu sme uhrádzali okrem miezd, všetky faktúry, dane a ostatné náklady, ktoré súviseli s prevádzkou zariadenia. VUC ŽSK nám poskytol finančné prostriedky na účet číslo 2622027469/1100, ktorý sme zriadili na základe ich požiadavky. Z tohto účtu sme previedli financie na hlavný účet a potom z neho hradili prevádzkové náklady.

|  |  |  |  |  |
| --- | --- | --- | --- | --- |
| Účet | stav k 31.03.2019 | stav k 30.06.2019 | stav k 30.09.2019 | stav k 31.12.2019 |
| 2629026530 | 39 284,83 EUR | 30 168,24 EUR | 52 315,18 EUR | 59 655,38 EUR |
| 2622027469 VÚC | 41,19 EUR | 82,46 EUR | 23,73 EUR | 0,00 |
| 2658370453 SF | 3 757,28 EUR | 4 852,16 EUR | 4 302,19 EUR | 4 469,64 EUR |

3.9 Rozpočet na príslušný rozpočtový rok a jeho skutočné čerpanie podľa rozpočtových položiek. Podrobný komentár k skutočnému čerpaniu finančných prostriedkov.

**Rozpočet na rok 2019**

Stredisko Evanjelickej DIAKONIE, Diakonické centrum Sučany

|  |  |
| --- | --- |
| **Výnosy spolu:** | **696.232,00 €** |
| Štátny príspevok | 292.032,00 € |
| VUC |  7.200,00 € |
| Klienti | 315.000,00 € |
| Dary | 3.000,00 € |
| Ostatné výnosy (energie z prenájmu) | 10.000,00 € |
| Nájom | 25.000,00 € |
| 2 % z daní | 2.000,00 € |
| Predaj kotolne | 15.000,00 € |

|  |  |
| --- | --- |
| **Náklady spolu:** | **669.300,00 €** |
| Mzdy | 322.000,00€ |
| Odvody | 114.000,00 € |
| Náklady na energie | 40.000,00 € |
| Opravy a udržiavanie | 13.000,00 € |
| Strava klienti | 115.000,00 € |
| Poistky budov, auta a za škodu spôsobenú zamestnancami | 4.000,00 € |
| Ostatné prevádzkové náklady (telefóny, čistiace prostriedky, odpad) | 9.000,00 € |
| Finančné náklady (úver, poplatky banky) | 6.000,00 € |
| Odpisy | 7.000,00 € |
| Zákonné sociálne náklady | 12.000,00 € |
| Materiál | 6.000,00 € |
| PHM | 2.000,00 € |
| Náklady na vzdelávanie | 1.500,00 € |
| Rezerva (audit, dovolenky a odvody z nich)  | 7.000,00 € |
| Auto |  10.000,00 € |
| Reprezentačné |  500,00 € |
| Cestovné |  300,00 € |
| **Rozdiel medzi výnosmi a nákladmi** |  **- 68,00 €** |

Mzdy boli oproti plánu nižšie o 6 081,70 EUR, čo sa dosiahlo využitím zamestnávania opatrovateliek na dohodu o vykonaní práce. Nižšie odvody o 10 144,40 EUR vyplývajú z nižších miezd a nižších odvodov pre pracujúcich dôchodcov. Náklady na energie sú vyššie o 1 729,89EUR. Opravy a udržiavanie sú na úrovni rozpočtu, boli vyššie o 533,82 EUR. Náklady na stravu klientov boli nižšie o 8 848,80 EUR, pretože sme od 1.10.2019 začali zabezpečovať výdaj stravy vlastnými zamestnancami a došlo k zníženiu ceny stravnej jednotky. Skutočné náklady na poistenie boli 2 699,55 EUR, čo bolo nižšie o 1 300,45 EUR. Ostatné prevádzkové náklady 20 095,41 EUR sú vyššie o 11 095,41 EUR oproti rozpočtu. Spôsobené je to vyššími nákladmi na školenia služby PO a OBP, pretože sme začali tieto služby využívať externým pracovníkom, namiesto pracovníkom na dohodu o vykonaní práce. Zvýšili sa ceny za pranie prádla, komunálny odpad a odvoz biologického odpadu. Finančné náklady sú nižšie o 4 853,00 EUR, pretože nedošlo k predpokladanému splateniu pôžičky od Evanjelickej Diakonie Bratislava. Náklady na správu účtov sú vo výške 1 147,00 EUR. Odpisy boli vyššie oproti plánu o 17 527,91 EUR, toto zvýšenie tvorí vyšší odpis budovy, zakúpenie zdvihákov, chladničky a obnova nábytku. Zákonné sociálne náklady boli vyššie o 4 106,22 EUR. Tento nárast spôsobil vyšší náklad na úhradu prvých 10 dní PN zamestnancov, stravných lístkov, či dodržania pitného režimu zamestnancov počas letných mesiacov. Náklady za materiál tvorili 14 584,12 EUR čo je oproti plánu vyššie o 8 584,12 EUR. Zvýšené náklady tvorili náklady na hygienický materiál vo výške 9 835,46 EUR, ktorý hradila organizácia, oproti minulým rokom, keď na tejto položke participovali prijímatelia sociálnej služby. Plánované náklady na PHM sme čerpali o 1 366,29 EUR menej. Náklady na vzdelávanie boli nižšie o 1 020,00 EUR. Rezerva bola tvorená podľa zákona o účtovníctve a bola nižšia o 552,89 EUR, čo vyplýva z lepšieho čerpania dovoleniek a odvodov z nich v priebehu roka. V rozpočte bol plánovaný nákup nového auta, ktorý sme sa nakoniec rozhodli nerealizovať. Reprezentačné bolo plánované vo výške 500,00 EUR je vyššie o 578,53 EUR pre pohostenie pre klientov a zamestnancov, ktoré sme už dlhší čas nerobili. Cestovné je na úrovni rozpočtu, vyššie je o 90,29 EUR.

3.10 Stav záväzkov a pohľadávok k 31.3.2019, 30.6.2019, 30.9.2019 a k 31.12.2019.

Záväzky tvoria záväzky voči zamestnancom, sociálnej a zdravotných poisťovní,

dodávateľom a Evanjelickej Diakonii Bratislava.

Stav k 31.3.2019 44 824,97 EUR

 30.6.2019 47 121,61 EUR

 30.9.2019 53 503,70 EUR

 31.12.2019 47 074,53 EUR

Pohľadávky tvoria pohľadávky voči prijímateľom sociálnej služby, nájomníkom, splátky za odpredanú nehnuteľnosť.

Stav k  31.3.2019 237 516,28 EUR

 30.6.2019 158 705,72 EUR

 30.9.2019 82 254,58 EUR

 31.12.2019 6 371,23 EUR